**Clara Theodora Mørch** (født Grimsgaard 13. september 1851 i Christiania, død 25. august 1935 i Oslo) var en norsk kunstmaler.

Liv og virke
------------

### Bakgrunn, oppvekst og utdannelse

Clara Mørch var datter av general Christian Semb Grimsgaard og Honorie Muldrup Schlytter. 

Clara Mørch tilbrakte oppveksten på flere steder, avhengig av hvor faren, general Grimsgaard, arbeidet. Hun bodde blant annet i Stockholm, der hun fikk sin første kunstundervisning, Fredrikshald og i Drammen. I Drammen tok hun selv imot malerelever.

Hun fikk omkring 1865 kunstnerisk veiledning av Morten Müller. I 1874–1875 var hun i en periode på åtte måneder elev av kunstnerne Paul Flandrin og Charles Chaplin i Paris. Fra 1875 var hun elev av Knud Bergslien i Christiania. Hun gjennomførte flere reiser på Østlandet i 1870- og 1880-årene.

Clara Mørch hadde sin utdannelse innenfor figurmaling og landskapsmaling, men utmerket seg først og fremst som portrettmaler. Hun utførte i 1870- og 1880-årene en rekke portretter på bestilling for en kundekrets bestående av velstående familier i Kristiania og i østlandsområdet. Hennes portretter bærer et gjennomarbeidet, realistisk preg, i likhet med Bergsliens arbeider.

Den 16. februar 1897 giftet hun seg i Trefoldighetskirken med sorenskriver Edvard Johan Mørch. Ekteskapet var barnløst. Etter ektemannens død flyttet hun til Mogens Thorsens og Hustrus Stiftelse, som var et botilbud for kvinner fra de høyere samfunnslag som ikke hadde økonomiske midler til å forsørge seg selv.

### Kunstnerisk virke

Hun stilte ut i Kristiania Kunstforening flere ganger, blant annet i 1879, 1883 og 1893. Hun stilte dessuten ut bilder til utlodning i kunstforeningene i Stavanger (1888, og 1893) Drammen (1893) og Bergen (1895). På Høstutstillingen i 1887 og 1888 deltok hun med to landskapsmalerier. I 1900 ble hennes maleri «Aarhane» loddet ut til inntekt for gjenreisningen av Akershus slott.

Det er også oppgitt at hun holdt en separatutstilling i Kristiania Kunstforening i 1915.

Hennes portrett av faren, generalmajor Christian Semb Grimsgaard, ble utført i 1888, og henger i Oslo Militære Samfund. I 1892 utførte hun et maleri av kommandantboligen på Fredriksten festning. I 1896 ble hennes maleri av eiendommen *Fagerlid* på Malmøya gitt i gave til eiendommens besitter, tollkasserer Wilken Hornemann Heiberg Aschehoug. Hun utførte også et portrett av sin ektemann, sorenskriver Mørch, og i en notis i Aftenposten i anledning hennes 70-årsdag ble det fremhevet at hun bidro til å «gjøre sorenskrivergården Plogstad i Ullensaker til et selskapelig hjem med en vakker hage og en innholdsrik kunstsamling».

Mørch ga også undervisning i tegning og maling i Fredrikshald i 1880-årene. Blant hennes elever var den senere forfatteren Dikken Zwilgmeyer.

* Clara Mørch: Portrett av Christian Semb GrimsgaardClara Mørch: Portrett av Christian Semb Grimsgaard
* Clara Mørch: Portrett av Edvard MørchClara Mørch: Portrett av Edvard Mørch
* Clara Mørch: Utsikt fra Rosenborg løkke mot øst - ca. 1860–1869 - Oslo MuseumClara Mørch: Utsikt fra Rosenborg løkke mot øst - ca. 1860–1869 - Oslo Museum

Referanser
----------

1. 1 2   nkl.snl.no, besøkt 26. april 2019[Hentet fra Wikidata]
2. ↑   Artists of the World Online, AKL Online kunstner-ID 00321962[Hentet fra Wikidata]
3. 1 2   KulturNav, KulturNav-ID 1ae32e9e-edda-46a7-b213-7288f7dc82fa, besøkt 9. oktober 2017[Hentet fra Wikidata]
4. 1 2 3  *70 aar*. Aftenposten. 10. september 1921. «Hun fulgte sin Far, general Grimsgaard til Stockholm, hvor hun fik rig anledning til at dyrke sine kunstinteresser; senere fulgte hun ham til fæstningen Fredriksten og til Drammen, hvor hun havde en malerskole.»
5. ↑   Ministerialbok for Trefoldighet prestegjeld 1891-1900 (0301M22), Viede: 1897-02-16
6. ↑  *Kristiania Kunstforening*. Norge, Oslo: Dagbladet. 26. oktober 1893. s. 1. «Til Udlodningen er indkjøbt: (---) Clara Grimsgaard: "Fra Neumannsgaarden, Drammen"»
7. ↑  *I Kunstforeningen er udstillet følgende nye Arbeider:*. Norge, Oslo: Morgenbladet. 30. april 1893. s. 2. «Clara Grimsgaard: "Kramsfugle"»
8. ↑  *Utlodning i Stavanger Kunstforening*. Norge, Oslo: Morgenbladet. 29. desember 1888. s. 3. «No. 10 Clara Grimsgaard: "Vaar", Kr. 50, Kand. Andreassen» CS1-vedlikehold: Dato og år (link)
9. ↑  *Udlodningen i kunstforeningen i dag hadde saadant udfald:*. Norge, Rogaland, Stavanger: Stavanger Aftenblad. 22. desember 1893. s. 1. «Clara Grimsgaard: "Morgensøtur og druer", værdi kr. 100, tilfaldt hans majestæt kongen»
10. ↑  *Trækningsliste over Gevinster i Maleriudlodningen til Indtægt for Akershus Slots Gjenreisning*. Oslo: Dagbladet. 18. januar 1900. s. 3. «42. Fru Clara Mørch: "Aarhane"»
11. ↑  *Oslo militære samfunds portrettgalleri*. Oslo. 1950. s. 124.
12. ↑  *Norske minnesmerker. Halden: festningen og byen*. Aschehoug. 1963. s. 451.
13. ↑  *50-Aars Jubilæum*. Norge, Oslo: Morgenbladet. 5. september 1896. s. 2. «Toldkasserer ved Christiania Toldsted, Wilken Hornemann Heiberg Aschehoug, kan idag feire sit 50-aarige Embedsjubilæum. (---) I Anledning af Dagen har Jubilanten modtaget en Hædersgave, bestaaende i et større Oliemaleri, udført af Malerinden Frk. Clara Grimsgaard, af Toldkassererens smukke Villa "Fagerlid" paa Malmøen.»

Kilder
------

* Wichstrøm, Anne (1997). *Kvinneliv, kunstnerliv*. Gyldendal. s. 207. ISBN 8205193622.
* *Norsk kunstnerleksikon : bildende kunstnere, arkitekter, kunsthåndverkere. B. 2 : H-M*. Universitetsforl. 1983. s. 1044. ISBN 8200065359.

|  |  |
| --- | --- |
| Oppslagsverk/autoritetsdata | Norsk kunstnerleksikon **·** KulturNav
 |

Portal: Kunst